માગણી તો રાજ્યને વિશેષ પેકેજ આપવાની છે. બિહાર માટે સવા લાખ કરોડનું વિશેષ પેકેજ આપીશું એવી જાહેરાત નરેન્દ્ર મોદીએ કરી હતી. પણ આ રીતે કોઈ રાજ્યને વિશેષ પેકેજ આપવું શક્ય નથી હોતું. આંધ્ર જેવા વિકસિત રાજ્યને સહાય આપવાની થાય તો બાકીના પછાત રાજ્યોમાં ઉહાપોહ વધે. પરંતુ આંધ્ર પાસે સજ્જડ બહાનું છે કે રાજ્યના ભાગલા પડ્યાં અને નવી રાજધાની અમરાવતી વિકસાવવાની છે. તે માટે નવા બનેલા રાજ્યને કેન્દ્રની સહાયની જરૂર છે.